open-index/open-wikipedia-markdown huggingface dataset:
Andregradsflate

En **andregradsflate** er i matematikken definert som løsningsmengden til et kvadratisk polynom med flere ukjente. Den kan betraktes som en hyperflate i et affint rom med en dimensjon som er gitt ved antall ukjente i polynomet. Med to ukjente reduseres denne flaten til et kjeglesnitt i planet. Av den grunn kalles kalles også løsningsmengden med tre ukjente for en **kjeglesnittsflate**. I det generelle tilfellet med *n* ukjente gir polynomet opphav til en hyperflate i *n* dimensjoner og omtales vanligvis som en **kvadrikk**. Den er et eksempel på en matematisk varietet.

Hvis de *n* ukjente kalles *x*1, *x*2, ... , *x**n*, kan de betraktes som koordinater i det omsluttende, affine rommet. Ligningen som definerer andregradsflaten har da den generelle formen

:  \sum_{i,j = 1}^n a_{ij}  x_i  x_j +2 \sum_{i = 1}^n b_i  x_i + c = 0 

der *a<sub>ij</sub>* er elementer i en *n*&thinsp;&times;&thinsp;*n* matrise som man kan anta er symmetrisk. Likedan utgjør *b<sub>i</sub>* komponentene til en *n*-dimensjonal vektor og *c* er en konstant. Disse parametrene tar vanligvis verdier som er reelle eller komplekse tall. Ligningen kan derfor skrives på den mer kompakte formen

:  x^T a x + 2x^Tb + c = 0 

hvor *x<sup>T</sup>* er en linjematrise som er den transponerte av kolonnematrisen *x*.

I matematiske undersøkelser av egenskapene til andregradsflater er det ofte av interesse å utvide det omsluttende rommet til å være et projektivt rom med koordinater *X* = . Det affine rommet kan da avgrenses ved å sette *x*0 = 1. Kvadrikken tar da den enda mer kompakte formen

:  X^T AX  = 0 

hvor nå *A* er en (*n* + 1)&times;(*n* + 1) symmetrisk matrise gitt som

:  A = \begin{pmatrix}a & b \\ b^T & c\end{pmatrix}
I 
Den opprinnelige ligningen for den tilsvarende hyperflaten fremkommer da ved å benytte at *x<sup>T</sup>&thinsp;b* =  *b<sup>T</sup>&thinsp;x*.

## Tre dimensjoner

Når det omsluttende rommet har *n* = 3 dimensjoner, representerer løsningsmengden en todimensjonal flate. Ved en diagonalisering vil da den definerende ligningen kunne reduseres til forskjellige *normalformer* hvorav mange er av formen

: \frac{x^2}{a^2} \pm \frac{y^2}{b^2} \pm \frac{z^2}{c^2} = 1 

når den har sitt senter i origo (0,0,0). I det tredimensjonale rommet finnes det 16 slike forskjellige normalformer. De mest interessante er følgende:

## Se også
*Kvadratisk form

## Eksterne lenker
* Silvio Levy, ''Quadrics in Geometry Formulas and Facts'' , CRC Standard Mathematical Tables and Formulas, CRC Press, 30. opplag.

* PlanetMath, ''Quadratic Surfaces''.
UFC 39

***UFC 39: The Warriors Return*** var et MMA-arrangement i regi av UFC i Uncasville, Connecticut, USA 27. september 2002.

## Bakgrunn
Hovedkamp for arrangementet var en tungvekt tittelkamp mellom Randy Couture og Ricco Rodriguez for den ledige tittelen som ble fratatt Josh Barnett etter han testet positivt på steroider. Dette arrangementet var også UFC debuten til fremtidig tungvektmester Tim Sylvia.

## Resultater
### Innledende kamper
***Weltervekt:  [[Sean Sherk]] vs.  [[Benji Radach]]**
:Sherk vant med TKO (kutt) 4:16 i 1. runde.

***Mellomvekt:  [[Matt Lindland]] vs.  [[Ivan Salaverry]]**
:Lindland vant med enstemmig avgjørelse.

### Hovedkamper
***Mellomvekt:  [[Phil Baroni]] vs.  [[Dave Menne]]**
:Baroni vant med KO (slag) 0:18 i 1. runde.

***Tungvekt:  [[Pedro Rizzo]] vs.  [[Gan McGee]]**
:McGee vant med TKO (stoppet av hjørne) etter 1. runde. McGee fikk inn en rett høyre som traff nesen til Rizzo med 10 sekunder igjen av runden. Etter hjørnet til Rizzo undersøkte nesen i pausen stoppet de kampen. 

***Lettvekt:  [[Caol Uno]] vs.  [[Din Thomas]]**
:Uno vant med enstemmig avgjørelse. Dette var den første kampen av en miniturnering for å fastslå den nye UFC lettvekt tittelholderen. Finalen var under *[[UFC 41]]*.

***Lettvekt:  [[BJ Penn]] vs.  [[Matt Serra]]**
:Penn vant med enstemmig avgjørelse. Dette var den andre kampen av lettvekt miniturneringen og kompletterte første runde.

***Tungvekt:  [[Tim Sylvia]] vs.  [[Wesley Correira]]**
:Sylvia vant med TKO (stoppet av hjørnet) 1:43 i 2. runde.

***Tungvekt tittelkamp:  [[Ricco Rodriguez]] vs.  [[Randy Couture]]**
:Rodriguez vant på TKO (Due to strikes) (albue slag) 3:00 i 5. runde. Dette er den eneste tittelkampen i UFC sin historie som har endt i løpet av 5. runde.
UFC 38

***UFC 38: Brawl at the Hall*** var et MMA-arrangement i regi av UFC i London, England 13. juli 2002. Dette var det første arrangementet der promotørene delt kampene i innledende kamper og hovedkamper. Tidligere ble alle kampene vist direkte på betal-TV.

## Resultater
### Innledende kamper

***Lett tungvekt:  [[Chris Haseman]] vs  [[Evan Tanner]]**
:Tanner vant med enstemmig avgjørelse. 

***Lett tungvekt:  [[Elvis Sinosic]] vs  [[Renato Sobral]]**
:Sobral vant med enstemmig avgjørelse.

### Hovedkamper
***Lett tungvekt:  [[Phillip Miller]] vs  [[James Zikic]]**
:Miller vant med enstemmig avgjørelse.

***Lettvekt:  [[Leigh Remedios]] vs  [[Genki Sudo]]**
:Sudo vant med submission (rear naked choke) 1:38  i 2. runde.

***Mellomvekt:  [[Eugene Jackson]] vs  [[Mark Weir]]**
:Weir vant med KO 0:10 i 1. runde

***Tungvekt:  [[Ian Freeman]] vs  [[Frank Mir]]**
:Freeman vant med TKO (slag) 4:35 i 1. runde.

***UFC weltervekt tittelkamp:  [[Matt Hughes]] (c) vs  [[Carlos Newton]]**
:Hughes vant med TKO (slag) 3:37 i 4. runde og forsvarte sin weltervekt tittel.
Rotasjonsellipsoide

En **rotasjonsellipsoide** (også kalt **sfæroide** eller **omdreiningsellipsoide**) er det omdreiningslegemet som oppstår når en ellipse roterer rundt en av sine akser. Således er legemet, som er en lukket og krum andregradsflate, et spesialtilfelle av en ellipsoide hvor to av de tre aksene er like lange. Ordet **sfæroide** er satt sammen av ordene **sfære** (kule) og **ellipsoide** og antyder således at en sfæroide er et legeme mellom en kule og en ellipsoide.
Den ser ut som en «flattrykt» eller «utdratt» kule, selv om en kule i prinsippet også kan betraktes som en rotasjons&shy;ellipsoide. Formen og størrelsen av en rotasjonsellipsoide bestemmes av formen og størrelsen til dens tverrsnitt langs rotasjonsaksen, det vil si av ellipsen som brukes for å frembringe den. Dette kan formuleres på flere måter.

Mange himmellegemers form kan mer eller mindre nøyaktig anses å ha formen av en rotasjonsellipsoide. Ofte har de formen av flate sfæroider eller, om de roterer tilstrekkelig langsomt, kuler. For himmellegemer  formuleres vanligvis den store halvaksen ***a*** og flattrykningen ***f***. Omdreiningslegemer brukes blant annet som referanseflater i geodesien. Målinger på den fysiske jordoverflaten projiseres først til den valgte referanseellipsoiden for deretter å overføres til et kartplan ved en valgt kartprojeksjon. Jordens havoverflate kan betraktes som en tilnærmet rotasjons&shy;ellipsoide. Et eksempel på bruk av dette er referanse&shy;systemet GRS80. Avstanden til en av polene er ca. 21,385&nbsp;km kortere enn ekvator&shy;radien på grunn av jordens rotasjon. Noen av månene i solsystemet ligner mer på smale og lange sfæroider: Saturns måner Mimas, Enceladus og Tethys samt Uranus' måne Miranda.

## Se også
World Geodetic System.

## Referanser
Simen Staalnacke

**Simen Staalnacke** (født Simen Aleksander Stålnacke 15. februar 1976 i Stryn) er en norsk gründer og designer. 

Han startet motehuset Moods of Norway i 2003 sammen med Peder Børresen og Stefan Dahlkvist som hadde i flere år stor suksess både i Norge og i utlandet. Selskapet ble erklært konkurs i september 2017.

Staalnacke har en bachelorgrad i Marketing Management fra Hawaii Pacific University i USA.

I 2008 satt han i dommerpanelet i TV-serien Skaperen,. I 2009 deltok han i Zebra Grand Prix på lag med Kathrine Sørland.

## Referanser


## Eksterne lenker
* 
*
Aksel-Otto Bull

**Aksel-Otto Bull** (født 22. februar 1963) er en norsk sceneinstruktør.

Han er utdannet ved blant annet London Academy of Music and Dramatic Art (LAMDA) og Drama Studio London. Han debuterte som instruktør med selvskrevne tekster i friteatergruppen Nova Teater 1984–1985. Hans første institusjonelle iscenesettelse var hans egen *Prinsessa av Soria Moria* på Nordland teater i 1991. Han var tilknyttet Agder teater 1992–1994 og Den Nationale Scene 1994–1998. Der var han også teatersjef i 1997 og kunstnerisk leder til sommeren 1998.

## Eksterne lenker
* SNL
Høyrekvinners Landsforbund

**Høyrekvinners Landsforbund** (HKL) var en sideorganiasjon i Høyre fra 1925 til 1994.

Før Høyrekvinners Landsforbund ble stiftet i 1925, hadde Høyre allerede en forhistorie med kvinnelige politikere. Den første Høirekvinders klub ble stiftet i Kristiania den 24. oktober 1910 med Elise Heyerdahl som formann, og hadde 300 medlemmer etter én måned. Heyerdahl var i 1904 den første kvinnen i Norge som ble formannskapsmedlem. Anna Rogstad fra Frisinnede Venstre, som stilte fellesliste med Høyre, hadde møtt som Stortingets første kvinnelige representant 1911–1912, og Stortingets første fast innvalgte kvinne var Karen Platou fra Høyre ved stortingsvalget i 1921.

På Høyres landsmøte i 1922 besluttet man å opprette et representantskap, og i partiets lover (§ 10) ble det stadfestet at det skulle velges tre kvinnelige representanter. Høirekvinders Landsforbund ble stiftet i Kristiania den 12. mars 1925 med Sara Christie fra Trondhjem som første formann. Med årene ble organisasjonen en viktig plattform for rekruttering og kursing av Høyres kvinnelige medlemmer. I etterkrigstiden var Claudia Olsen og Berte Rognerud blant partiets fremste sosialpolitikere. I 1987 byttet organisasjonen ledertitler fra «formann» til «leder».

Den 4. juni 1994 vedtok Høyrekvinnenes landsmøte å legge ned sin egen organiasjon, et vedtak som ble bifalt av Høyres landsmøte samme år. Organiasjonen ble erstattet med Høyres Kvinneforum, som er integrert i hovedorganiasjonen og dermed bidrar til å redusere dobbeltarbeid for medlemmene. På det meste hadde Høyrekvinners Landsforbund 20&nbsp;000 medlemmer, og hadde 6&nbsp;000–7&nbsp;000 medlemmer ved oppløsningen i 1994.

## Ledere
*Erna Solberg 1993–1994
*Siri Frost Sterri 1989–1993
*Astrid Nøklebye Heiberg 1985–1989
*Mona Røkke 1979–1985
*Karin Hafstad 1975–1979
*Berte Rognerud 1966–1975
*Claudia Olsen 1958–1966
*Johanna Thorén 1945–1958
*Judith Gram Skarland 1937–1945
*Augusta Stang 1927–1937
*Sara Christie 1925–1927

## Referanser
Robert Cochran

**Robert «Bob» Cochran** er medskaper av TV-serien 24, som i USA blir sendt på kanalen Fox TV. Før han ble med på produksjonen av 24, lagde han og Joel Surnow TV-serien La Femme Nikita. Mer nylig har han laget TV-serien Company Man sammen med David Ehrman og David Hemingson. Cochran var medforfatter til manuset til filmen 24: Redemption som ble vist i USA i 2008.

## Referanser


## Eksterne lenker
*
Joel Surnow

**Joel Surnow** (født 18. desember 1955) er en amerikansk forfatter og produsent som er kjent som medskaperen av TV-seriene ''24'' og *[[La Femme Nikita]]*. Han har fem døtre, to fra tidligere ekteskap og tre med sin nåværende kone.

Surnow avsluttet sin rolle i produksjonen av *24* den 12. februar 2008. Surnow var også skaperen og en utøvende konsulent av TV-serien *La Femme Nikita* mellom 1997 og 2001.

## Referanser


## Eksterne lenker
* 
*
Peter Goldsmith

**Peter Goldsmith**, baron Goldsmith, (født 1950) er en britisk jurist og politiker. Han var justisminister for England, Wales og Nord-Irland i Tony Blairs regjering. 22. juni 2007 kunngjorde han sin oppsigelse som trådte i kraft fra den 27. juni 2007. Han har senere hatt verv i FIFA.

Det var Goldsmiths juridisk vurdering som lå bak Storbritannias medvirkning til Irak-krigen i 2003. Han arbeidet deretter for det amerikanske advokatfirmaet Debevoise & Plimpton.

Han har vært medlem av Overhuset som baron Goldsmith av of Allerton, County of Merseyside. 

## Referanser


## Eksterne lenker
* 
*
Jens Adolf Jerichau

**Jens Adolf Jerichau** (1816–1883) var en dansk billedhugger, professor ved Det Kongelige Danske Kunstakademi fra 1849 og dets direktør i perioden 1857–1863.

Jerichau regnes som en av Danmarks betydeligste billedhuggere.

Blant hans verk er «Herkules og Hebe», «Adam og Eva efter syndefaldet», «Panterjægeren», «H.C. Ørsted–monumentet» og skulpturen av kong David foran Vor Frue kirke i København.

## Liv og virke
I perioden 1831–1837 var han elev ved Kunstakademiet for å bli maler, samtidig som han tegnet privat hos C.W. Eckersberg. Etter en periode endret han fagområde for i stedet å utdanne seg til billedhugger og det siste året ved akademiet modellerte han hos Hermann Ernst Freund.

Han reiste til Roma med privat støtte i 1838 og ble værende til 1848. Møtet med Bertel Thorvaldsen og antikken ble helt avgjørende for Jerichaus kunstneriske utvikling og bestemmende for stilen i ungdomsverker som frisen «Alexanders bryllup med Roxane» fra 1842–1845 og den store gruppen «Herkules og Hebe» fra 1845. Et helt personlig arbeid er den dramatiske «Panterjægeren»
fra 1846 med den voldsomme, men harmonisk beherskede bevegelsen og det inntrengende naturstudiet.

## Ekteskap og barn
Jerichau giftet seg med maleren Elisabeth Jerichau Baumann i Roma i 1846. Ekteparet fikk til sammen ni barn, hvorav to døde som små.
Flere av dem ble kompetente malere, blant annet Harald Jerichau (1851–1878)  og Holger H. Jerichau (1861–1900). Også noen av barnebarna ble kunstnere, som for eksempel maleren Jens Adolf Jerichau (1891–1916).

Samlivet var ukonvensjonelt, hun var flere ganger i utlandet alene eller sammen med barna, gjerne i år om gangen. I realiteten var ekteskapet oppløst de siste 10–12 årene og Jerichau bodde alene i Neder Draaby, hvor han også døde.

## Utmerkelser – utvalg
Jerichau mottok Thorvaldsenmedaljen i 1847. I 1852 ble han ridder av Dannebrogordenen, fikk Dannebrogordenens hederstegn i 1861 og ble kommandør av Dannebrogordenen, av annen grad i 1876.

## Verk – utvalg
* «Herkules og Hebe», 
* «Adam og Eva efter syndefaldet»
* «H.C. Ørsted–monumentet» (avduket 1876)
* Kong David foran Vor Frue kirke 
* «Panterjægeren»
* «Badende piker» (1862)
* «Adam og Eva før syndefallet» (1863)
* Kong David foran Vor Frue kirke i København

Et stort antall av hans verk ble ødelagt under brannen på Christiansborg i 1884.

I 2008 forsvant statuen av kong David foran Vor Frue kirke sporløst mens den var til reparasjon hos en stenhugger. I november 2010 var en kopi av en gipsavstøpning fra Odense Bys Museer klar til å bli stilt opp.

Fil:Statue of Hans Christian Øersted, Øerstedsparken, Copenhagen.jpg|Monumentet over H.C. Ørsted i Ørstedsparken København
Fil:The Pather Hunter J.A.Jerichau.jpg|«Panterjægeren» i Ny Carlsberg Glyptotek
Fil:Little-girl-with-a-dead-bird.jpg|«Liten pike med død fugl» i Ny Carlsberg Glyptotek
Fil:Kbh David.jpg|Kong David foran Vor Frue kirke i København


## Referanser
Robert LeRoy Cochran

**Robert LeRoy Cochran** (født 28. januar 1886, død 23. februar 1963) var en demokratisk politiker som ble guvernør i Nebraska den 3. januar 1935.

Han tjenestegjorde som soldat under første verdenskrig, deretter konkurrerte han mot den republikanske guvernørkandidaten Dwight Griswold om å bli guvernøren i Nebraska. Cochran vant med 50,8% mot 47,7% og ble innsatt i 1935. I 1940 prøvde han forgjeves å bli senator for Nebraska men han tapte for Hugh Butler med 57% mot 41,5%.

Han tjenestegjorde som oberst i den amerikanske hæren under andre verdenskrig. Han var frimurer og var medlem av Masonic Tempelridderne.

## Referanser
Kulla kommune

**Kulla** (finsk: *Kullaa*) er en tidligere kommune i landskapet Satakunta i Finland. Kommunen var enspråklig finsk. Kulla hadde  innbyggere i 2002.

Den 1. januar 2005 ble Kulla kommune slått sammen med Ulvsby kommune.

## Referanser
Hammeren

**Hammeren** er et norsk stedsnavn. Navnet er knyttet til stedets geografi, der området gjerne er preget av en hammer, en bratt bergvegg. Hammeren kan også vise til redskapet av samme navn, og ting som er kalt opp etter det.

Hammeren har flere betydninger:

## Geografi
* Hammeren (Maridalen), et område i Maridalen, Oslo
* Hammeren (Rana), en bydel i Mo i Rana, Rana kommune.

## Annet
* Hammeren kraftstasjon, et kraftverk Maridalen, Oslo 
* Hammeren, en knokkel i mellomøret hos pattedyr

## Se også
*Hammer
Nekropolis (bok)

**Nekropolis** (originaltittel: *Necropolis*) er den fjerde boka i serien om De fem utvalgte. Serien er skrevet av forfatteren Anthony Horowitz. Den engelske utgaven av Nekropolis ble utgitt i 2008, mens den norske utgaven kom i 2009.

## Handling
Scarlett Adams er femten år. En dag havner hun på forsiden av alle aviser da hun forsvinner sporløst fra en skoletur.

Først etter atten timer dukker hun opp igjen, i sjokk og ute av stand til å forklare hvor hun har vært. På den andre siden av kloden, i Peru, sitter en gutt som vet sannheten – Matt Freeman.
Han skjønner at han endelig har funnet den femte portvokteren. Nå kan *De fem utvalgte* samle sine krefter for å nedkjempe *De gamle*, et folk som kun er til for å skape ondskap og som før eide verden.

Men Matt er ikke den eneste som har oppdaget Scarlett. Ondskapens herskere ligger et skritt foran og lokker Scarlett til Hongkong, som De gamle har tatt over og hvor ingen er trygge.
Mørkets tid

***Mørkets tid*** (originaltittel: *Nightrise*) er den tredje boka i serien om De fem utvalgte. Serien er skrevet av Anthony Horowitz. Boka ble utgitt i 2007 både på engelsk og norsk.

## Handling
De fjorten år gamle tvillingene Scott og Jamie Tyler vet ingenting om sitt ohhav. De har gjennom tiden bodd hos flere fosterforeldre, men ingen ønsker å ha dem. Scott og Jamie har alltid visst at de har overnaturlige evner, at de besitter krefter som er så sterke at de knapt våger å bruke dem. 
For tiden jobber Scott og Jamie for *Onkel Don*, eller *Don White*, som er den siste av fosterforeldrene, i et teatershow i Rino kalt *Sinnenes Sirkus*. Her opptrer de med et nummer av tankelesning, en av evnene deres.
En dag blir Scott kidnappen av et mektig forretningsimperie kalt Nightrise, og Jamie blir feilaktig anklaget for mord på Don White.
Det er nå Jamie finner ut at han må ta evnene sine i bruk.

Jamie kastes også tusener av år tilbake i tid, der han havner midt i kampen mot de onde maktene som truer selve menneskehetens eksistens. Jamie oppdager at han er en av de fem portvokterne, som er født til å redde verden fra undergangen.
Hammeren (Maridalen)

**Hammeren**, eller **Maridalshammeren** er et område ved nedre del av Skjærsjøelva i Maridalen i Oslo. Området er et populært utgangspunkt for å ta seg inn i Nordmarka. Fra Hammeren går det godt vedlikeholdt skogsvei til Skjærsjøen og videre innover marka. Ved Hammeren ligger også kraftverket Hammeren kraftstasjon.

Peder Anker bygget vei for å frakte jernmalm fra Bærums Verk hit til Hammeren ved Skjærsjøelva. Det første som ble fraktet på den nye veien, var en stangjernshammer fra Gammelverket i Lommedalen. Det ble også bygget masovn og produksjon satt i gang. Da Anker i 1798 overtok Hakadals Verk ble jernet kjørt fra Hakadal til Hammeren. Driften ble imidlertid utvidet med seks spikerhammere, et skjæreverk og en hammer til mindre smiarbeider. Masovnen ved Hammeren fikk kort levetid. I 1860-åra svikter det utenlandske markedet, og driften stagnerer. Men så sent som i 1865 var det 22 arbeidere og en oppsynsmann ved hammeren og smelteovnen. I 1874 stoppet driften.

Her nede ved elvas utløp lå før i tiden husmannsplassene Skjervenbrua og Bruastua. På flere av plassene ved Skjærsjøelvas utløp bodde det hammersmeder, og noen av disse var fagfolk fra Tyskland. Elias Fisker som P. Chr. Asbjørnsen skriver om i *En natt i Nordmarken*, skal ha bodd på husmannsplassen Brua.

Hammeren ligger i rik edelløvskog med mye gråor og heggskog. De døde og nedfalne trærne gir området et preg av urskog. Området er klassifisert som regionalt verneverdig.

## Referanser


## Se også
* Skiforeningen, markadatabasen om Hammeren, med bilder
Elliptisk paraboloide

En **elliptisk paraboloide** er en spesiell type
andregradsflate som beskrives av ligningen
:
\left( \frac{x}{a} \right) ^2 + \left( \frac{y}{b} \right) ^2 + 2z = 0 
.
Den ene siden går mot uendelig, mens den andre siden er begrenset av en halv eggform. Disse skjæringene med et plan er vanligvis ellipser eller parabler. Finnes skjæringspunktene med et plan på aksens vinkelrette plan av sirkler, kalles den **rotasjonsparabloide**.

## Se også
*Hyperbolsk paraboloide

## Eksterne lenker
*
Dareik

**Dareik** (gresk *dareikos*; engelsk *daric*) var en gullmynt som ble brukt innenfor det persiske rike. Den besto av en meget høy gullkvalitet med en renhet på 95,83 prosent. Den veide rundt 8,4 gram og hadde bildet av den persiske konge eller av en stor kriger bevæpnet med pil og bue, men hvem denne skal forestille er i dag ikke kjent. Mynten ble introdusert av Dareios I av Persia, en gang mellom 522 f.Kr. og 486 f.Kr., og myntenheten ble nedlagt ved Aleksander den stores invasjon i 330 f.Kr. Under Aleksanders invasjon av Persia ble de smeltet ned og gjenutgitt som Aleksanders mynter og med hans bilde. Dette er antatt å være hovedgrunnen for deres sjeldenhet til tross for deres en gang så utbredte bruk.

Det er rimelig å tro, slik antikkens grekere gjorde, at myntens navn er avledet fra navnet til Dareios, men i virkeligheten er det avledet fra et persiske ord som hadde betydningen «gull». På mellompersisk er den kalt for *zarig*.

Denne mynten er nevnt flere ganger i *[[den hebraiske Bibelen]]* (Det gamle testamente) da israelittene kom i kontakt ved at deres babylonske overherrer erobret Persia. *[[Første Krønikebok]]* forteller at kong David ba en forsamling av folk om gi penger for byggingen av tempelet. Folket ga sjenerøst «Fem tusen talenter og ti tusen dareiker gull, ti tusen talenter sølv, atten tusen talenter bronse og hundre tusen talenter jern gav de til arbeidet på Guds hus».

Siden Davids styre er antatt å ha eksistert en gang mellom 1048 og 1007 f.Kr., i henhold til det gamle testamentes kronologi, er bruken av dareikere enten en anakronisme eller en valutakonvertering av forfatteren til hans samtids myntenheter.

## Referanser
Tyrvis

**Tyrvis** (finsk: *Tyrvää*) er en tidligere kommune i landskapet Birkaland i Finland. Kommunen hadde  innbyggere i 1970. Tyrvis var en finskspråklig kommune.

Kommunene Tyrvis og Karkku ble 1. januar 1973 slått sammen med byen Vammala. Vammala er fra 2009 en del av bykommunen Sastamala.

## Referanser
Curridabat (kanton)

**Curridabat** er en kanton i provinsen San José i Costa Rica. Den er en del av storbyområdet San José. Innbyggertallet i 2011 var på 65&nbsp;206, og arealet er på 15,95 km². Curridabat karakteriseres av høy levestandard og god økonomi. Administrasjonssentrum er tettstedet Curridabat.

Curridabat grenser til kantonene Montes de Oca, La Unión, Desamparados og San José.

## Distrikter
Curridabat er delt inn i fire distrikter:
* Curridabat
* Granadilla
* Sánchez
* Tirrases

## Bilder

Curridabat Catedral Iglesia Catolica.jpg|Kirken i Curridabat
Tirrases visto desde hacienda vieja costa rica.jpg|Tirrases i Curridabat


## Referanser


## Eksterne lenker
* 
* Informasjon om Curridabat
Shine On

***Shine On*** er en 9-CD-ers samleboks av Pink Floyd. Samleboksen ble utgitt i 1992 gjennom EMI Records i Storbritannia og Columbia Records i USA for å markere bandets 25-årsjubileum. Alle CD-ene ble digitalt remastret.

**De åtte albumene i boksen er:**
**[[A Saucerful of Secrets]]*
**[[Meddle]]*
**[[The Dark Side of the Moon]]*
**[[Wish You Were Here (Pink Floyd-album)|Wish You Were Here]]*
**[[Animals]]*
**[[The Wall]]* (dobbeltalbum)
**[[A Momentary Lapse of Reason]]*
**[[The Early Singles]]* (bonus-CD som ikke er tilgjengelig andre steder)

## Eksterne lenker
*
Konstantinos Stefanopoulos

**Konstantinos «Kostis» Stefanopoulos** (gresk: Κωνσταντίνος Στεφανόπουλος; født 15. august 1926 i Patras, død 20. november 2016 i Athen) var en gresk advokat og politiker. Han var president i Hellas i to sammenhengende perioder fra 8. mars 1995 til 2. mars 2005.

Stefanopoulos studerte jus ved Universitetet i Athen og arbeidet deretter fra 1954 til 1974 som advokat. Han ble første gang innvalgt i nasjonalforsamlingen i 1964. Ved valget i 1974 ble han innvalgt for det konservative partiet Nea Dimokratia. Han fikk også plass i regjeringen og besatte postene som innenriksminister, minister for sosiale tjenester og minister for presidentembetet. Stefanopoulos fortsatte å representere partiet Nea Dimokratia inntil 1985, da han grunnla partiet Demokratisk fornyelse (DIANA). Han ble i 1989 innvalgt i nasjonalforsamlingen for dette partiet og var dets leder til det ble oppløst i 1994.

Stefanopoulos stilte i 1995 til presidentvalg med bred politisk støtte fra både høyre- og venstresiden. Han vant valget og ble i 2000 gjenvalgt for en andre periode og satt i presidentembetet til 2005. Han ble som president etterfulgt av Karolos Papoulias.

Stefanopoulos ble i 2004 tildelt storkors av St. Olavs Orden. I 1996 mottok han Den hvite ørns orden fra Polens president.

## Referanser
J.C. Jacobsen

**Jacob Christian «J.C.» Jacobsen** (1811–1887) var en dansk brygger, mesén og grunnlegger av Carlsberg. Hans egen far hadde et bryggeri i Brolæggerstræde i København.

J.C. Jacobsen reiste mye og i utlandet fikk han inspirasjon til å brygge bayersk øl i Danmark.

Med Louis Pasteur som forbilde gikk Jacobsen inn for å brygge øl på vitenskapelig grunnlag, og i 1875 grunnla han *Carlsberg Laboratorium* og satte på denne måten preg på utviklingen av moderne ølfremstilling. Lagringen var viktig og skulle foregå ved jevn temperatur i mørke. Jacobsen søkte derfor militæret om tillatelse til å benytte de forlatte gamle kruttkamrene i Københavns voller. Det ble en suksess, ettersom folk ellers måtte ta til takke med øl av ujevn kvalitet. Jacobsen så seg nå om etter et sted med rent vann, og det fant han i kildevannet fra Valby bakke. Jernbanen hadde nettopp gravd seg gjennom bakkens sydlige del, noe som ga gode transportmuligheter. Jacobsen oppkalte sitt bryggeri etter sønnen Carl - i farten ble Valby bakke til et berg, derav navnet Carlsberg.

For Jacobsen var høy kvalitet meget viktig, og som rettesnor formulerte han *De Gyldne Ord*.
Han røk uklar med sønnen Carl Jacobsen og trakk ham for byretten, fordi sønnen hadde kopiert sin fars etiketter på det ølet han selv produserte på Ny Carlsberg Bryggeri. Jacobsen senior testamenterte derfor Carlsberg til Carlsbergfondet.

Jacobsen støttet kunsten i et omfang som var uvanlig i hans samtid. Bl.a. sto han bak Frederiksborgmuseet som Carlsbergfondet i dag driver videre. Han var også med på å finansiere Palmehuset i Botanisk have og pådriver for å få reist det. Han hadde tegnet det selv i samarbeid med arkitekt F.E. Kerrn etter inspirasjon fra drivhuset i Royal Botanic Gardens i Kew og Krystallpalasset i London.

J.C. Jacobsen var medlem av Københavns borgerrepresentasjon 1843–1857. Han var folketingsmann 1854–1858 og 1861–1864. Han var i tillegg kongevalgt landstingsmann 1863–1871.

I 1879 ble han æresdoktor ved Københavns Universitets naturvitenskapelige fakultet og i 1884 kommandør av 1. grad av Dannebrogordenen.

## Referanser


## Kilder
* Kristof Glamann, *Bryggeren*, Gyldendal, 1990. ISBN 87-01-00652-5.
* Peder Bundgaard: *København – du har alt* , forlaget Borgen, København 1996, ISBN 87-21-00499-4
## Eksterne lenker
* Carlsbergfondet
* Carlsberg Research Center
* Carlsberg øletiketter gennem 3 århundrede ...
Magnat

**Magnat** (fra latinske *magnatus*, «stormann», som har gitt latinske *magnus*, «stor») har betydningen av en mann med høy sosial posisjon, enten dette er gjennom arv, rikdom eller andre midler. I europeisk middelalder henviste det til et lands høyere adel eller myndighet, til jordeiere og godseiere av høyere rang slike som for eksempel greve, jarl, hertug og prins. I nyere tid brukes *magnat* gjerne om mektige industriledere og forretningsmenn. (se også forretningsmagnat)

I Sverige var de rikeste herrene i middelalderen kjent som *storman* (flertall *stormän*), en tilsvarende beskrivelse og betydning som *magnat*.

## Referanser
John Chase

**John Peirce Chase** (født 12. juni 1906 i Massachusetts, død 1. april 1994 Massachusetts) var en amerikansk ishockeyspiller som deltok i de olympiske leker 1932 i Lake Placid.

Chase vant en  olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith.

Chase spilte alle seks kampene i OL-turneringen og scoret fire mål.

## OL- og VM-medaljer
* OL 1932  Lake Placid -  Sølv i ishockey,  USA 
* VM 1932  Lake Placid -  Sølv i ishockey,  USA

## Referanser


## Eksterne lenker
*
Arkeologiåret 1869

**Arkeologiåret 1869** er en oversikt over blant annet utgravninger, fødte og avdøde personer med tilknytning til arkeologi i 1869.

## Utgravninger
* Artemistempelet i Efesos nær Kuşadası, Tyrkia, blir gravd ut av den britiske arkeologen John Turtle Wood.
* Nær Miamisburg, Ohio, blir funnstedet for Miamisburghaugen delvis utgravd, når en loddrett sjakt synker sammen fra topp til bunn, med de to horisontale tunnelene som er forbundet med den.

## Andre hendelser
* Valbysteinen blir funnet på Valby i Tjølling.

## Publiseringer
**Om den ældre Jernalder i Norge* av Oluf Rygh

## Fødsler

* 30. mars – Aleš Hrdlička tsjekkisk (Østerrike-Ungarn) antropolog (død 1943)
* 23. april – Percy Newberry, britisk egyptolog (død 1949)
* 24. september – Maud Cunnington, walisisk arkeolog (død 1951)
* 9. november – Oscar Almgren, svensk arkeolog (75, død 1945) 

## Dødsfall
* 16. mars – Ernst Heinrich Toelken, tysk klassisk arkeolog, filosof og kunsthistoriker (født 1786)
* 9. september - Otto Jahn, tysk klassisk filolog, arkeolog og musikkviter (født 1813)
* Roger English Fenton, forfatter av *Relics from Pompeii, in the British Museum*, 1859 (født 1819)
* John Shae Perring, britisk ingeniør, antropolog og egyptolog (født 1813)

## Bildegalleri

Bernard_Pyne_Grenfell_(cropped).jpg|Bernard Pyne Grenfell(1869–1926)
Kurt_Sethe.jpg|Kurt Heinrich Sethe(1869–1934)
Ales hrdlicka.jpg|Aleš Hrdlička(1869–1943)
Oscar_Almgren_docent_fornkunskap.png|Oscar Almgren(1869–1945)


## Referanser
Hyperbolsk paraboloide

**Hyperbolsk paraboloide** er et spesielt eksempel på en andregradsflate, gitt ved et matematisk uttrykk som *x*2/*a*2 – *y*2/*b*2 = *z*, noe som bestemmer en sadelformet flate. 

Innenfor arkitektur og bygningsindustri kan det være den matematiske betegnelsen for en sadelformet takkonstruksjon, som f.eks. den på Strandby Kirke. Som takkonstruksjon er denne formen interessant, fordi enhver kraft som påvirker flaten vinkelrett kan opptas av trekkrefter i selve flaten. Dermed er det mulig å konstruere et stivt tak med stor spennvidde av en relativt tynn membran og helt uten bærende taksperrer. Denne formen for konstruksjon ble utviklet i forbindelse med byggingen av det olympiske stadionet i München i 1968. Faktisk ble metoden benyttet av Antoni Gaudi i Spania allerede i begynnelsen av forrige århundre. Et annet eksempel på denne bygningskonstruksjonen er Pengrowth Saddledome i Calgary i Alberta i Canada som menes å ha en av de største takkonstruksjonene av denne arten i verden.

En hyperbolsk parabloide er dessuten en av de eneste såkalte organiske formene som kan frembringes ut fra kun rette linjer. 

Hyperbolsk paraboloide beskrives av ligningen
:
\left( \frac{x}{a} \right) ^2 - \left( \frac{y}{b} \right) ^2 + 2z = 0 

Disse skjæringslinjene med et plan er vanligvis parabler eller hyperbler. 

**Kuriosa**

Potetchipsen Pringles' flak har denne formen.
Arkeologiåret 1868

**Arkeologiåret 1868** er en oversikt over blant annet utgravninger, fødte og avdøde personer med tilknytning til arkeologi i 1868.

## Utgravninger
* Charles Warren starter de første utgravninger i Jeriko.
* Grimes Graves i det engelske grevskapet Norfolk blir gravd ut i 1868–1870, sammen med Gallery III2b av Greenwell's Pit.
* Mammen, et vikingfunnsted nær Viborg i Jylland, Danmark blir gravd ut.
* I Les Eyzies, Frankrike, blir en hule som inneholder restene av Cro-Magnon-mennesket gravd ut, ved enden av La Rue du Scez over Le Havre du Scez (Saie). Hulen blir senere kjent som Abri de Cro-Magnon.
* I Nymfeum (en gresk koloni på Krim) blir et gravsted gravd ut, med seks skytiske graver.

## Funn

* Meshastelen blir funnet.
* I Roma blir restene av Porta Capena funnet.
* Mar – I Les Eyzies i Frankrike blir restene av Cro-Magnon-mennesket utgravd sammen med mange flintverktøy fra Aurignackulturen.

## Andre hendelser
* Gimsøysteinen blir hentet inn til Bergen Museum.
* Fragmentene av Ryensteinen blir hentet inn til Universitetets Oldsaksamling.

## Fødsler

* 5. mai – Émile Gaston Chassinat, fransk egyptolog (død 1948)
* 5. august – Boris Turajev, russisk egyptolog (død 1920)
* 14. august – Gustave Jéquier, sveitsisk egyptolog (død 1946)
* 19. september – Alexandre Moret, fransk egyptolog (død 1938)
* 23. november – Ettore Gabrici, italiensk arkeolog og numismatiker (død 1962)

## Dødsfall
* 5. august – Jacques Boucher de Crèvecœur de Perthes, fransk geolog og antikvar, kjent for oppdagelser av Flintverktøy i Sommedalen (født 1788)
* 21. desember – Joseph George Cumming, engelsk geolog og arkeolog (født 1812)

## Referanser
Hans Nielsen Hauges gate (Oslo)

**Hans Nielsen Hauges gate** (1-43, 2-56) er en gate i Oslo, beliggende hovedsakelig i bydel Sagene, men som strekker seg inn i bydel Nordre Aker. Gaten tar over for Treschows gate ved Sandakerveien, og går mot sørøst. 

Nordpolen skole har adresse Hans Nielsen Hauges gate 1. Gaten går videre mot Hans Nielsen Hauges plass hvor den svinger rett øst og ender i kryss under Ring 3 mot Kjelsåsveien.  Sinsen stasjon har inngang fra Hans Nielsen Hauges gate 41.

Gaten er oppkalt etter lekpredikanten Hans Nielsen Hauge (1771&ndash;1824), som levde store deler av sitt liv i Oslo.

## Referanser


## Litteratur
*
Arkeologiåret 1866

**Arkeologiåret 1866** er en oversikt over blant annet utgravninger, fødte og avdøde personer med tilknytning til arkeologi i 1866.

## Utgravninger
*Anders Lorange forsøker å åpne en søkesjakt i Raknehaugen.

## Publiseringer
* Posthum utgivelse ved Édouard Lartet av Henry Christys *Reliquiae Aquitanicae, being contributions to the archaeology and palaeontology of Perigord and the adjacent provinces of southern France* begynner.

## Andre hendelser
* Øye-steinen hentes inn til Universitetets Oldsaksamling.

## Fødsler
* 6. mars – Adrien Blanchet, fransk arkeolog og numismatiker (død 1957)
* 23. mai – Edgar James Banks, amerikansk diplomat, romanforfatter og arkeolog (død 1945)
* 26. juni – George Herbert Carnarvon, britisk adelsmann som finansierte utgravningene i Kongenes dal i Egypt, hvor den britiske egyptologen Howard Carter i 1922 fant faraoen Tutankhamons grav (død 1923)
* 7. november – Adolf Deissmann, tysk protestantisk teolog og papyrolog (død 1937)

## Dødsfall
* 23. januar – Wilhelm Wachsmuth, tysk historiker og oldtidsforsker (født 1784)
* 7. april – Henri Joseph François Parrat, sveitsisk egyptolog (født 1791)
*George Petrie, irsk maler, musiker, antikvar og arkeolog (født 1790)

## Bildegalleri

George Herbert, 5th Earl of Carnarvon, reading.jpg‎|George Herbert Carnarvon(1866–1923)
Portrait_de_Jules_Adrien_Blanchet.jpg|Adrien Blanchet(1866–1957)


## Referanser
Cerberus Capital Management

**Cerberus Capital Management, L.P.** er en av de største investeringsselskapene innen aktiv eierkapital i USA. Selskapet har sitt hovedkvarter i New York og drives av finansmannen Steve Feinberg. USAs tidligere finansminister John W. Snow er styreleder, og tidligere visepresident Dan Quayle leder en av selskapets internasjonale enheter.

## Referanser


## Eksterne lenker
*
Paraboloide

I matematikk er en **paraboloide** en spesiell type andregradsflate. Det finnes to slags paraboloider: **elliptiske** og **hyperbolske**. En elliptisk paraboloide er formet som en oval kopp og kan ha et maksimums- eller minimumspunkt. I et passende koordinatsystem med tre akser *x*, *y* og *z* kan den beskrives av ligningen 

:
z = \frac{x^2}{a^2} + \frac{y^2}{b^2}.  
 

der a og b er konstanter som forholdsvis dikterer nivået av krumning ii planene x-z og y-z.

Dette er en **elliptisk paraboloide** med åpning oppover. 

Den hyperbolske paraboloiden (ikke det samme som en hyperboloide) er sadelformet. I et passende koordinatsystem kan den beskrives av ligningen

:
z = \frac{x^2}{a^2} - \frac{y^2}{b^2}.
 

Dette er en hyperbolsk paraboloide som åpner opp langs x-aksen og ned langs y-aksen. 

**Rotasjonsparaboloide** kalles den flaten som frembringes av en parabel som roterer omkring sin akse. 

I sammenheng med parabolantenner har denne flaten feilaktig blitt kalt *parabol*, sannsynlgvis på grunn av en tidlig (1960-tallet) feiloversettelse av det engelske ordet *paraboloid* eller feiltolkning av *parabola*, som betyr **parabel**. men legg merke til at disse antennene på fransk kalles *paraboloide*. 

## Bruksområder
Noen bruksområder inkluderer:

*Hovedereflektoren i den vanligste parabolantennen er en rotasjonsparaboloide. 
*Subreflektoren i cassegrainantenner er en hyperbolsk rotasjonsparaboloide, der den konvekse siden utnyttes. Denne flaten har *to* brennpunkter der den ene sammenfaller med hovedreflektorens brennpunkt (som ligger på den konkave siden av subreflektoren). Subreflektorens andre brennpunkt forlegger til *primærstråleren*, som befinner seg i nærheten av hovedreflektorens vertex. 
*Sylindriske paraboloider blir også brukt som solfangere.

## Se også
*Kjeglesnitt
*Hyperbolsk paraboloide
McLaren Group

**McLaren Group** er en gruppe selskaper opprettet av Ron Dennis. De holder til i McLaren Technology Centre i Woking i Storbritannia. Selskapet ble beskrevet av *International Herald Tribune* som «et lite conglomerat». Gruppen er fokusert rundt bilsportlaget Vodafone McLaren Mercedes og Formel 1-konstruktøren, og ble opprinnelig grunnlagt fra laget som ble etablert av Bruce McLaren i 1963. 

## Datterselskaper
* McLaren Automotive, sportsbilprodusenten av McLaren F1, samt sammen med Mercedes-Benz, produsenten av SLR McLaren. Det nåværende prosjektet er McLaren MP4-12C.
* McLaren Racing, selskapet bak Formel 1-konstruktøren McLaren F1 Team (McLaren-Mercedes).
* McLaren Electronic Systems, som utvikler og produserer kontrollsystemer og komponenter for bilmotorsport, inkludert systemer for Team McLaren.
* McLaren Marketing, tjenestegjør i all hovedsak som markeds- og mediaselskap for McLaren Racing.
* Absolute Taste, cateringselskap for Team McLaren og større selskapsklienter.
* Lydden Circuit, som administrerer en racingbane med samme navn nær Dover i Kent.
* McLaren Applied Technologies, som utvikler kommersielle applikasjoner for konsernets teknologier og er et internt fasilitets- og kompetansesenter.

## Eierskap
3. januar 2000 utøvde Daimler AG (da DaimlerChrysler AG) en opsjon til å kjøpe 40% av det selskapet som da het TAG McLaren Group. Etter 1995 har Daimler levert britiskbygde Mercedes-Benz motorer til McLaren Formula One laget under merkenavnet Mercedes-Benz. Ron Dennis og Techniques d'Avant Garde Group (eid av Mansour Ojjeh) eier hver 30%. I november 2003 annonserte TAG McLaren Group at selskapet ville endre navn til McLaren Group, og at de andre tilknyttede selskapene ville fjerne TAG fra sine navn også.

I august 2006 ble det meldt at Daimler vurderte å anskaffe seg Dennis og Ojjeh sine 60% av selskapet. Dog i january 2007 ble det meldt at Bahrain Mumtalakat Holding Company, helt eid av Kongedømmet Bahrain, vurderte å kjøpe 15% av selskapet fra både Dennis og Ojjeh. Aksjene eies dermed 40% av Daimler, 30% av Bahrain Mumtalakat Holding Company, 15% av Ron Dennis og 15% av Mansour Ojjeh.

## Referanser

## Eksterne lenker
*
Manfred von Brauchitsch

**Manfred von Brauchitsch** (født 15. august 1905 i Hamburg i Tyskland, død 5. februar 2003 i Schleiz i Tyskland) var en tysk racerbilkjører som kjørte for Mercedes-Benz i det berømte «Silver Arrows» av Grand Prix-motorsport på 1930-tallet. 

Manfred von Brauchitsch var en utmerket sjåfør som hadde rimelig med suksess, men han slet med mye dårlig hell, og ble ofte overskygget av hans mer vellykkede Mercedes-Benz-lagkamerater Rudolf Caracciola og Hermann Lang. 

Manfred von Brauchitsch vant tre løp i løpet av sin karriere. Det var ADAC Eifelrennen i 1934 som var den første visningen av Silver Arrows Mercedes løpsbiler, i 1937 vant han Monacos Grand Prix som han betraktet som sin aller største seier og i 1938 vant han Grand Prix i Frankrike. Hans raskeste runde var i Monaco-løpet i 1937. Denne rekorden var på 1 minutt og 46,5 sekunder. Dette var 11,9 sekunder raskere enn den gamle rekorden. Brauchitsch satte dermed en rekord som sto i ca. 18 år. 

Manfred von Brauchitsch var dobbelt runner-up i EM både i 1937 og 1938 og han endte opp på en tredjeplass i 1939. 

Manfred von Brauchitsch var kjent for de røde hjelmene han brukte og sin uvanlige uflaks. Hans mest kjente tap var i 1935, under Grand Prix i Tyskland. Da eksploderte ett av dekkene på bilen hans  mens han ledet i den siste runden og dette ga seieren til Tazio Nuvolari som kjørte i en Alfa Romeo. 

Manfred von Brauchitsch gikk inn i det tyske Reichswehr etter den første verdenskrig, men etter en alvorlig racing-ulykke han var med i, ble han invalidiserert til litt ut i 1928. På grunn av alle hans skader som han ble påført under forskjellige racingløp ble han ikke godtatt til å avtjene militærtjenesten under andre verdenskrig. 

Mens Manfred von Brauchitsch jobbet under krigen møtte han sin første kone som het Gisela. Etter krigen fikk han forskjellige juridiske problemer så i 1955 hoppet han av til Øst-Tyskland. Hans daværende kone Gisela begikk selvmord et år senere. 

Mens Manfred von Brauchitsch var i Øst-Tyskland var han ansvarlig for den nasjonale motorsport-organisasjonen. Han ble også president i bevegelsen for å fremme det olympiske ideal. Dette  førte til at han ble tildelt Den olympiske orden i 1988 av Den internasjonale olympiske komité. Senere giftet han seg med sin andre kone som het Lieselotte.

## Referanser


## Eksterne lenker
* 
* 
*
Rudi Ball

**Rudolf Victor Ball** (født 27. mars 1910 i Berlin, død september 1975 i Johannesburg i Sør-Afrika) var en tysk ishockeyspiller som deltok i de olympiske leker 1932 i Lake Placid og 1936 i Garmisch-Partenkirchen.
 
Ball vant en olympisk bronsemedalje i ishockey under vinter-OL 1932 i Lake Placid. Han spilte på det tyske laget som kom på tredjeplass, bak Canada og USA, i OL-turneringen. Det var fire lag som deltok og alle lagene møttes to ganger. Tyskland tapte begge kampene til både USA og Canada med slo Polen med 2-1 og 4-1. Den fjerde olympiske turneringen i ishockey var også det sjette verdensmesterskapet i ishockey. Spillerne på Tysklands lag var Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt og Georg Strobl. Ball spilte alle seks kampene og scoret tre mål.

Ball spilte totalt 49 landskamper for Tyskland i perioden 1929 til 1938 og scoret nitten mål.

## OL- og VM-medaljer
* VM 1930  Chamonix -  Sølv i ishockey,  Tyskland
* OL 1932  Lake Placid -  Bronse i ishockey,  Tyskland
* VM 1932  Lake Placid -  Bronse i ishockey,  Tyskland

## Referanser


## Eksterne lenker
*
Gordon Smith (ishockeyspiller)

**Gordon Smith** (født 14. februar 1908, død 22. oktober 1999 i Massachusetts) var en amerikansk ishockeyspiller som deltok i De olympiske leker i 1932 i Lake Placid og 1936 i Garmisch-Partenkirchen.
 
Smith vant en olympisk sølvmedalje i ishockey i Vinter-OL i 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada; den første vant Canada 2–1 etter forlengning og den andre sluttet uavgjort 2–2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith. Smith spilte fem kamper i OL-turneringen og scoret ett mål.

Fire år senere, i Vinter-OL i 1936, vant han en bronsemedalje i ishockey. Han spilte alle åtte kampene og scoret ett mål for USA.

## OL-medaljer
* 1932  Lake Placid -  Sølv i ishockey,  USA
* 1936  Berlin -  Bronse i ishockey,  USA

## Referanser


## Eksterne lenker
*
Carl Andreas Reitzel

**Carl Andreas Reitzel** (født 4. oktober 1789 i København, død 7. juni 1853 samme sted) var en dansk bokhandler og forlegger, kjent som grunnlegger av C.A. Reitzels Boghandel. Han var forlegger for gullalderens forfattere.

## Liv og virke
I 1803 kom Reitzel i lære hos bokhandler Gerhard Bonnier, og han ble der inntil han startet for seg selv i 1819. Det skjedde i små forhold, men etter hvert utgjorde C.A. Reitzels Boghandel en viktig faktor i dansk litteratur. Han ble tidens største forlegger i Danmark. Han begynte med små praktiske saker, men etter hvert utviklet det seg slik at han klarte å samle alle betydningsfulle danske forfattere på sitt forlag. Da Reitzel døde i 1853 viste forlagets katalog 1250 utgivelser.

Han var forlegger for Johan Ludvig Heiberg, Thomasine Gyllembourg, Henrik Hertz og Carsten Hauch, for B.S. Ingemann, Steen Steensen Blicher, H.C. Andersen, Hans Peter Holst, Emil Aarestrup, Chr. Winther og Frederik Paludan-Müller, for Christian Molbech, F.C. Sibbern og Just Mathias Thiele, for Carl Ferdinand Allen, Caspar Paludan-Müller, Frederik Schiern og Jens Jacob Asmussen Worsaae, for Jacob Peter Mynster, Hans Lassen Martensen, Søren Kierkegaard. 

I 1837 var han en av bokhandlerforeningens stiftere og var formann flere ganger i perioden 1837–44.

## Familie
Hans tyskfødte far, Benjamin Reitzel, var hanskemaker i København. Moren var Dorothea født Weiss.
Reitzel var gift to ganger; første gang med Cathrine Elisabeth født Lundberg, datter av feldbereder Abraham Lundberg og Mariane født Jensen, og andre gang med Sophie født Thostrup, datter av skredder Jens Jensen T. og Anna Dorothea Marthe født Schnell.

## Referanser




## Eksterne lenker
* Biografi i Dansk Biografisk Leksikon